Poika ja haikara

Poika ja haikara () on vuonna 2023 ensi-iltansa saanut japanilainen animaatioelokuva. Sen on käsikirjoittanut ja ohjannut Hayao Miyazaki sekä tuottanut Studio Ghibli. Elokuva perustuu löyhästi Genzaburo Yoshinon How Do You Live? -kirjaan vuodelta 1937.

Studio Ghibli aloitti elokuvan työstämisen vuonna 2016. Englanniksi elokuva tunnettiin alun perin suoraan Japanista käännetyllä nimellä How Do We Live?, suomeksi Kuinka te elätte, mutta kansainväliset levitysoikeudet saanut yhdysvaltalainen GKIDS Films muutti nimen muotoon The Boy and the Heron, poika ja haikara. 

Elokuva sai ensi-iltansa Japanissa heinäkuussa 2023. Elokuvaa markkinoitiin poikkeuksellisesti pelkällä julisteella, eikä siitä julkaistu esimerkiksi traileria. Myöskään juonikuvausta ja ääninäyttelijöitä ei julkistettu. Poika ja haikara onnistui kuitenkin rikkomaan Studio Ghiblin kaikkien aikojen ennätyksen avausviikonlopun lipputuloissa tuottaessaan Japanissa 13,2 miljoonaa dollaria. Kansainvälisen ensiesityksensä elokuva sai Toronton elokuvajuhlilla syyskuussa 2023.

Elokuvan tunnusmelodian esittää  japanilainen laulaja-lauluntekijä Kenshi Yonezu.

Ääninäyttelijät

Lähteet 

Vuoden 2023 japanilaiset elokuvat
Hayao Miyazakin ohjaamat elokuvat
Studio Ghiblin elokuvat